Grønt Norge

Grønt Norge var et norsk selskap, etablert i 2010, som opplevde stor medieinteresse. Selskapet hevdet å ha utviklet og lansert en ny type solcellelader for iPhone.Slik var mediestormen rundt «supergründerne» , Dagensit.no 16. april 2012. I 2012 ble det derimot avdekket at store deler av virksomheten var oppspinn. Selskapets produsent Acever hevdet først at de ikke hadde blitt betalt utestående.Grønt Norge er en ren bløff , Dagensit.no 16. april 2012. 11. mai 2012 innrømmet administrerende direktør Waleed Ahmed videre at flere av selskapets uttalelser i media hadde vært usanne.Grønt Norge-gründer: – Jeg har bløffet , E24.no 11. mai 2012.

 Avsløringen av Grønt Norge 
Waleed Ahmed og Flemming Bordoy var tenåringer da de våren 2010 kom i medienes søkelys med det de hevdet var deres oppfinnelse, en solcellelader for iPhone.Fremsto som suksessrike gründere – avslørt som løgnere, Aftenposten.no  11. mai 2012. Gjennom titalls avisoppslag og omtaler i media ble de hyllet for sin gründervirksomhet. Waleed Ahmed ble rost av Trond Giske og invitert til kronprinsparet på Skaugum.Waleed Ahmed imponerte næringsminister Trond Giske med alt han har oppnådd på sine 20 år. Nå vil Giske være med på laget. , Varden.no 23. september 2011. Innovasjon Norge Telemark omtalte Ahmed som «Norges Mark Zuckerberg».Waleed (20) er Norges Mark Zuckerberg, NRK.no 7. november 2011.

Det fantes flere konkurrenter som laget tilsvarende solcelleladere. Selskapet hevdet at deres egne produkt hadde egenutviklet teknologi som gjorde laderne unike, at de kunne lade under innelys på noen få timer og ikke bare fra sollys, men også under kunstig lys. Dette sto det imidlertid ingenting om i Grønt Norges patentsøknad, og tester viser at det ikke fungerer. I 2012 innrømmet selskapet at dette også var et påfunn, gründerne oppdaget nemlig at ladeindikatoren lyste under innelys, selv om dette lyset i praksis ikke var sterkt nok til å lade batteriet.Krevde full renvasking – innrømmer bløff , Dagensit.no 11. mai 2012.

I etterkant av avsløringen ble Grønt Norge saksøkt av deres tidligere produsent Affirmative SolutionsSaksøkes av millionpartner, TA.no 20. april 2012. og Innovasjon Norge vurderte å kreve tilbake den økonomiske støtten til selskapet.Risikerer pengekrav fra Innvovasjon Norge , E24.no 18. april 2012.. Partneren Flemming S. Bordoy stod 25. mai 2012 fram i E24 og hevdet at han var intetanende om at han var del av et luftslott. Han sa videre at Waleed Ahmed hadde lurt alle, inkludert ham selv, da han snakket om Grønt Norges gigantavtaler verden over.Flemming Bordoy om Grønt Norge: - Jeg har nok vært naiv , E24.no 25. april 2012. NRK P3 publiserte 4. oktober 2012 en dokumentar om Grønt Norge med tittelen «Millionbløffen?»Millionbløffen?, P3.no 4. oktober 2012.

Referanser

Eksterne lenker
 Millionbløffen?

Kategori:Norske engrosselskaper
Kategori:Selskaper etablert i 2010